Αγαπητοί γονείς

Είμαστε χαρούμενοι που επιτέλους θα ξαναδούμε τα παιδιά σας και το σχολείο θα γεμίσει φωνές και χαρά.

Για να νιώθουμε όλοι ασφαλείς και να περιορίσουμε στο ελάχιστο τον κίνδυνο μετάδοσης του κορωνοϊού σας γνωστοποιούμε τα εξής:

Σύμφωνα με την υπ’ αρ. 50209/ΓΔ4/05-05-2021 εγκ. του ΥΠΑΙΘ και το ΦΕΚ τεύχος Β 1825/05-05-2021 από την Δευτέρα 10-05-2021 ισχύουν τα ακόλουθα:

1.Ο διαγνωστικός έλεγχος του κορωνοϊού COVID-19 μέσω δωρεάν αυτοδιαγνωστικής δοκιμασίας (self test) είναι υποχρεωτικός για τους μαθητές /τριες ,τους εκπαιδευτικούς και το λοιπό προσωπικό όλων των σχολείων.Ο έλεγχος διενεργείται έως και 24 ώρες πριν την προσέλευση στο σχολείο.

2.Η προμήθεια του αυτοδιαγνωστικού ελέγχου (self test) γίνεται δωρεάν από το φαρμακείο με την επίδειξη του Α.Μ.Κ.Α .

3.Ο αυτοδιαγνωστικός έλεγχος διενεργείται κατ’ οίκον σύμφωνα με τις οδηγίες του φυλλαδίου.

Για τους μαθητές Δημοτικού διενεργείται με τη βοήθεια του γονέα /κηδεμόνα.

4.Οι γονείς εισέρχονται στην ηλεκτρονική πλατφόρμα self-testing.gov.gr και αφού επιλέξουν την κατηγορία -Σχολική κάρτα για COVID-19 - στη συνέχεια αυθεντικοποιούνται με τη χρήση των κωδικών TAXIS NET και υποβάλλουν το αποτέλεσμα.

Εάν το αποτέλεσμα είναι αρνητικό εκδίδεται σχολική κάρτα αρνητικού αποτελέσματος την οποία εκτυπώνουν. Ο μαθητής επιδεικνύει τη σχολική κάρτα στον εκπαιδευτικό της πρώτης ώρας και την φέρει μαζί του μέχρι τη διενέργεια του επόμενου ελέγχου.

Εάν το αποτέλεσμα είναι θετικό εκδίδεται σχολική κάρτα θετικού αποτελέσματος που εκτυπώνεται. Σ αυτή την περίπτωση ο μαθητής μεταβαίνει σε 24 ώρες σε δημόσια δομή για δωρεάν επαναληπτικό έλεγχο.

Μέχρι τότε παραμένει σε και οίκον περιορισμό ακολουθώντας τις οδηγίες του Ε.Ο.Δ.Υ.

5.Σε περίπτωση αδυναμίας εκτύπωσης της σχολικής κάρτας COVID- 19 μπορεί να συμπληρωθεί και να υπογραφεί χειρόγραφα από τους γονείς με τα στοιχεία που ζητούνται από τη σχολική κάρτα.

6.Η αυτοδιαγνωστική δοκιμασία ελέγχου διενεργείται δύο (2) φορές την εβδομάδα προ Δευτέρας και Πέμπτης .

7.Σε περίπτωση που μαθητής/τρια δεν επιδείξει την σχολική κάρτα δεν γίνεται δεκτός /ή, λαμβάνει απουσία και απομακρύνεται από τη σχολική μονάδα. Η υποχρεωτικότητα εξασφαλίζει τη μέγιστη δυνατή προστασία της εκπαιδευτικής κοινότητας.

8.Προβλέπονται επίσης όλα τα μέτρα πρόληψης και προστασίας που ήδη έχουν ληφθεί:

* η υποχρεωτική χρήση μάσκας σε εσωτερικούς χώρους,
* τα διαφορετικά διαλείμματα για ομάδες μαθητών,
* οι σταθερές ομάδες μαθητών σε αθλήματα και άλλες δραστηριότητες
* η χρήση αντισηπτικών,
* οι σχολαστικοί καθαρισμοί,
* οι τακτικοί αερισμοί των χώρων ,
* τα ειδικότερα μέτρα για προσαρμοσμένη λειτουργία κυλικείων, εργαστηρίων πληροφορικής, χρήσης μουσικών οργάνων κ.ά.

Σας ευχαριστούμε για τη συνεργασία και σας ευχόμαστε τα καλύτερα.

Με εκτίμηση

Ο Διευθυντής